11. ΝΟΜΟΘΕΤ. ΔΙΑΤΑΓΜΑ υπ’ αριθ. 443 της 10/16 Φεβρ. 1970 (ΦΕΚ Α΄ 39) Περί αυξήσεως των αποδοχών των ιατρών του Ι.Κ.Α. Άρθρον μόνον.-1.Από 1 Ιαν. 1970 αυξάνεται κατά 5% ο βασικός μισθός των μονίμων Ιατρών, ως και ο μηνιαίος μισθός των μη μονίμων θεραπευτών Ιατρών του Ιδρύματος Κοινωνικών Ασφαλίσεων. Τα δυνάμει της διατάξεως της παρ. 4 του άρθρ. 5 του Α.Ν. 315/1968 «περί τροποποιήσεως και συμπληρώσεως του υπ’ αριθ. 274/1968 Α. Νόμου περί των αποδοχών των δημοσίων υπαλλήλων, πολιτικών και στρατιωτικών, ως και των υπαλλήλων των Ν.Π.Δ.Δ.», διατηρηθέντα προσωρινά επιδόματα δεν υπόκεινται εις συμψηφισμόν κατά το ποσόν της δια του παρόντος χορηγουμένης αυξήσεως. 2.Δια κοινής αποφάσεως των Υπουργών Οικονομικών και Κοινωνικών Υπηρεσιών δύναται να χορηγήται η υπό της παρ. 1 του παρόντος αύξησις και εις μονίμους και τους μη μονίμους Ιατρούς τους υπηρετούντας επί παγία αντιμισθία εις τους λοιπούς Οργανισμούς Κοινωνικής Ασφαλείας. 